CELEX: 62014TN0712
Language: hu
Date: 2014-10-07 00:00:00
Title: T-712/14. sz. ügy: 2014. október 7-én benyújtott kereset – CEAHR kontra Bizottság

12.1.2015   
            
            
               HU
            
            
               Az Európai Unió Hivatalos Lapja
            
            
               C 7/36
            
         2014. október 7-én benyújtott kereset – CEAHR kontra Bizottság
   (T-712/14. sz. ügy)
   (2015/C 007/41)
   Az eljárás nyelve: angol
   
      Felek
   
   
      Felperes: Confédération Européenne des Associations d’Horlogers-Réparateurs (CEAHR) (Brüsszel, Belgium) (képviselők: P. Mathijsen és P. Dyrberg ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a 2014. július 29-i C(2014) 5462 végleges bizottsági határozatot;
            
         
               —
            
            
               az Európai Bizottságot kötelezze az eljárás költségeinek viselésére.
            
         
      Jogalapok és fontosabb érvek
   
   A jelen keresettel a felperes az AT.39097 – Órajavítás ügyben 2014. július 29-én hozott C(2014) 5462 végleges bizottsági határozat megsemmisítését kéri, amely határozatban a Bizottság a 773/2004 rendelet (1) 7. cikkének (2) bekezdése alapján elutasítja a felperes azzal kapcsolatban benyújtott panaszát, hogy a luxus- és presztízsórák több gyártója megtagadta a független órások pótalkatrészekkel való ellátását.
   Keresetének alátámasztása érdekében a felperes előadja, hogy: i. a Bizottság megállapításai jogi és ténybeli szempontból nyilvánvaló mérlegelési hibákon alapulnak; ii. a megtámadott határozat a Bizottság megállapításait illetően nem tartalmaz megfelelő indokolást; valamint iii. a megtámadott határozat olyan eljárás eredménye, amelynek során a Bizottság a panaszos megfelelő ügyintézéshez való jogának megsértésével elmulasztotta alaposan megvizsgálni a panaszos által felhozott jogi és ténybeli körülményeket.
   
      (1)  A Bizottság által az [EUMSZ 101. cikk] és [az EUMSZ 102. cikk] alapján folytatott eljárásokról szóló, 2004. április 7-i 773/2004/EK bizottsági rendelet (HL 2004., L 123., 18. o.; magyar nyelvű különkiadás 8. fejezet, 3. kötet, 81. o.)